b'\n_START_ARTICLE_\nSusan Aho\n_START_SECTION_\nUra\n_START_PARAGRAPH_\nSusan Aho on syntynyt Espoossa. Aho aloitti 13-vuotiaana harmonikan soiton. Aho soitti ja lauloi V\xc3\xa4rttin\xc3\xa4n vuonna 1998 julkaistulla Vihma-albumilla, mutta jo seuraavalla Ilmatar-albumilla h\xc3\xa4n vain lauloi. H\xc3\xa4net tilalleen harmonikkaa tuli soittamaan Markku Lepist\xc3\xb6. _NEWLINE_H\xc3\xa4n osallistui laulajana ja harmonistina kreikkalaiseen Odysseiaan ja oli my\xc3\xb6s j\xc3\xa4senen\xc3\xa4 Mets\xc3\xa4nv\xc3\xa4ki-nimisess\xc3\xa4 kansanmusiikkia soittavassa yhtyeess\xc3\xa4. Aho soitti my\xc3\xb6s yhdess\xc3\xa4 toisen suomalaisen harmonikan soittajan, Minna Luoman kanssa Routanaiset-nimisess\xc3\xa4 ryhm\xc3\xa4ss\xc3\xa4. H\xc3\xa4n on kuulunut vuodesta 1998 l\xc3\xa4htien balkanilais-suomalaiseen musiikkiryhm\xc3\xa4\xc3\xa4n Vaeltajat. H\xc3\xa4n ty\xc3\xb6skentelee my\xc3\xb6s Nukketeatteri Sampossa nukeillan\xc3\xa4yttelij\xc3\xa4n\xc3\xa4 ja muusikkona._NEWLINE_Yhdess\xc3\xa4 toisen V\xc3\xa4rttin\xc3\xa4-laulajan Johanna Virtasen (nyk. Johanna Hytti) kanssa Aho muodosti yhtyeen Kuunkuiskaajat. Duo kutsuttiin osallistumaan Euroviisujen vuoden 2010 Suomen esikarsintaan ja valittiin my\xc3\xb6hemmin Suomen edustajaksi Oslossa j\xc3\xa4rjestett\xc3\xa4v\xc3\xa4\xc3\xa4n loppukilpailuun.'